Ispitni centar objavio je rezultate Državnog takmičenja učenika osnovnih i srednjih škola iz Matematike, prirodnih i društvenih nauka, Istorije, Geografije i Programiranja, kao i stranih jezika. Od ove godine takmičenje je prošireno uvođenjem dva nova predmeta: Crnogorski–srpski, bosanski, hrvatski jezik i književnost, te Albanski jezik i književnost.
Najboljim učenicima i njihovim mentorima, nagrade će uručiti ministarka prosvjete, nauke i inovacija prof. dr Anđela Jakšić-Stojanović i direktor Ispitnog centra, mr Miloš Trivić.
[bookmark: _GoBack]Da podsjetimo, takmičenje je održano 21, 22. i 28. februara u Osnovnoj školi „Vladimir Nazor” u Podgorici. Učenici osnovnih škola takmičili su se u VI razredu iz Matematike, Crnogorskog–srpskog, bosanskog, hrvatskog jezika i književnosti i Albanskog jezika i književnosti, a u IX  razredu iz Crnogorskog–srpskog, bosanskog, hrvatskog jezika i književnosti i Albanskog jezika i književnosti, Matematike, Fizike, Hemije, Biologije, Programiranja, Istorije, Geografije, Engleskog, Ruskog, Francuskog, Italijanskog i Njemačkog jezika.
Srednjoškolci su bili podijeljeni u dvije kategorije: prva kategorija (učenici I i II razreda) i druga kategorija (đaci III i IV razreda). Oni su se u obje kategorije nadmetali iz: Crnogorskog–srpskog, bosanskog, hrvatskog jezika i književnosti i Albanskog jezika i književnosti, Matematike, Fizike, Hemije, Biologije, Engleskog jezika, Ruskog jezika, Francuskog jezika, Italijanskog jezika, Njemačkog jezika i Istorije. Takmičenje iz Geografije, Filozofije, Sociologije i Programiranja organizovano je u jednoj kategoriji (IV razred), s tim što su pravo učešća imali i učenici nižih razreda.
U konkurenciji učenika osnovnih škola, u kategoriji VI razred, na takmičenju iz Crnogorskog–srpskog, bosanskog, hrvatskog jezika i književnosti, prvo mjesto je osvojio Danilo Nenadović, OŠ „Pavle Rovinski“ – Podgorica (mentorka Tanja Frljučkić). Drugo mjesto dijele Omar Guberinić, OŠ „Dušan Korać“ – Bijelo Polje (mentorka Anela Šukurica) i Viktor Vuković, OŠ „Pavle Rovinski“ – Podgorica (mentorka Tanja Frljučkić). Treće mjesto su zauzeli Maša Bokan, OŠ „Maksim Gorki” – Podgorica (mentorka Lidija Banović) i Aleksa Tadić, OŠ „Sutjeska“ – Podgorica (mentorka Milena Kuč). 

Kada govorimo o Albanskom jeziku i književnosti u VI razredu, prva tri mjesta su pripala učenicima iz OŠ „Maršal Tito” – Ulcinj (mentor Ljumnije Metanović), prvo mjesto je osvojio Drini Kasmi, drugo - Alba Mustafa i treće - Vardon Kasmi.

U kategoriji Matematike u VI razredu  prvo mjesto pripada Matiji Vukoviću, OŠ „Orjenski bataljon“ – Bijela, Herceg Novi (mentorka Marina Vujičić). Drugo mjesto je zauzeo Jovan Adžić, OŠ „Ratko Žarić“ – Nikšić (mentorka Suzana Bijelović), a treće mjesto dijele Miljana Jaćimović, OŠ „Njegoš“ – Danilovgrad (mentorka Nataša Ostojić), Viktoriia Shishkina, OŠ „Dašo Pavičić“ – Herceg Novi (mentorka Ana Tomašević) i Konstantin Žižić, OŠ „Radojica Perović“ – Podgorica (mentor Bojan Miković).
Što se tiče Crnogorskog–srpskog, bosanskog, hrvatskog jezika i književnosti, u kategoriji IX razreda, prvo mjesto je zauzela Dragana Pavlović, OŠ „Dašo Pavičić“ – Herceg Novi (mentorka Snežana Mirković), drugo Sofija  Božović, OŠ „Ratko Žarić“ – Nikšić (mentorka Snežana Vorotović), a treće mjesto dijele Lejla Guberinić, OŠ „Risto Ratković“ – Bijelo Polje (Andrijana Marinković) i Selena Macanović, OŠ „Ratko Žarić“ – Nikšić (mentorka Snežana Vorotović).
Na takmičenju iz Albanskog jezika i književnosti u IX razredu nije bilo uslova za prvo i treće mjesto, dok je drugo mjesto osvojila Aldina Dibra, OŠ „Maršal Tito” – Ulcinj (mentorka Dorjeta Nasufaga).
U kategoriji Matematika, IX razred, niko od učenika nije osvojio prvo i drugo mjesto, a treće mjesto dijele Nina Bošković, OŠ „Štampar Makarije“ – Podgorica (mentorka Irena Pavićević) i Lana Vukić, OŠ „21. maj“ – Podgorica (mentorka Jelena Ostojić). 
Na nadmetanju iz Fizike prvo mjesto su zauzeli Đorđije Bojović, OŠ „Ristan Pavlović“ –Pljevlja (mentor Slobodan Mentović) i Jakov Raičević, OŠ „Milorad-Musa Burzan” – Podgorica (mentorka Jadranka Radović). Niko od učenika nije ispunio uslov za drugo mjesto u ovoj kategoriji. Treće mjesto je osvojio Mihail Dilinov, OŠ „Anto Đedović“ –Bar (mentor Jovan Jokić).
Nevena Čolović, OŠ „Ristan Pavlović“ – Pljevlja (mentorka Ana Milović) prva je na takmičenju iz Hemije. Drugi je Damir Pljakić, OŠ „Oktoih“ – Podgorica (mentor Miloš Laković), dok je treći Mišo Đurović, OŠ „Pavle Rovinski“ – Podgorica (mentorka Gordana Nikolić). 
Prvo i drugo mjesto iz Biologije osvojile su učenice iz  OŠ „ Blažo Jokov Orlandić“ – Bar (mentorka Milanka Škipina), Zoja Đakonović i Anđela Lekić, dok je treće mjesto pripalo Mileni Kovačević, OŠ „Jugoslavija“ – Bar (mentorka Mirjana Vučinić).
Treće mjesto iz Programiranja pripalo je Mini Radović,  OŠ „Štampar Makarije” – Podgorica (mentorka Biljana Krivokapić). Za prvo i drugo mjesto takmičari nijesu imali dovoljan broj bodova.
Jakov Raičević, OŠ „Milorad-Musa Burzan” – Podgorica (mentor Željko Đukić) je ispunio uslov za prvo mjesto iz Istorije, dok drugo mjesto dijele Saveta Đukanović, OŠ „Braća Labudović“ – Nikšić (mentorka Dijana Babić) i Jovana Jelušić, OŠ „Stefan Mitrov Ljubiša“ – Budva (mentorka Jelena Peković), a treće mjesto je osvojila Dila Drndar, OŠ „Dušan Korać“ – Bijelo Polje (mentorka Violeta Jeremić).
Tomislav Đalović, OŠ „Vladislav Sl. Ribnikar“ – Bijelo Polje (mentorka Bojana Malović) prvi je iz Geografije. Druga je Ana Gagović, OŠ „Braća Labudović“ – Nikšić (mentorka Biljana Mićković), dok je treća Dara Mićković, OŠ „Oktoih“ – Podgorica (mentorka Branka Golubović).

Usmeni dio takmičenja iz stranih jezika održan je 1. marta za osnovce. Tako su prvo mjesto iz Engleskog jezika osvojili Mihailo Jeknić, OŠ „Vlado Milić“ – Podgorica (mentorka Aleksandra Mišurović) i Nemanja Veljković, OŠ „Meksiko“ – Bar (mentorka Adela Bahović). Drugo mjesto je osvojila Sofija Brković, OŠ „Milorad-Musa Burzan” – Podgorica (mentorka Danijela Pavićević). Treće mjesto iz Engleskog pripalo je Novaku Saviću, OŠ „Jugoslavija” – Bar (mentorka Marija Petrović-Martinović).
Filip Giljanović, OŠ „Oktoih“ – Podgorica (mentorka Milica Šćepanović) i Ajša Smailović, OŠ „Milorad-Musa Burzan” – Podgorica (mentorka Suzana Šalja) prve su iz Francuskog jezika. Druga je Sofija Mijović, OŠ „Milorad-Musa Burzan“ – Podgorica (mentorka Suzana Šalja), dok je treće mjesto zauzela Nina Janković, OŠ „Vlado Milić“ – Podgorica (mentorka Ivana Ivanović).
Marija Žarić, OŠ „Sutjeska“ – Podgorica (mentorka Sonja Vuković-Peković) prva je na takmičenju iz Italijanskog jezika. Druga je Jovana Zarubica, OŠ „Drago Milović“ – Tivat (mentorka Milena Radović), dok je treći Dušan Martinović, OŠ „Milorad-Musa Burzan“ – Podgorica (mentorka Jelena Pavićević).
Prvo i treće mjesto iz Njemačkog jezika u IX razredu pripalo je učenicama iz OŠ „Vuk Karadžić“ – Berane (mentorka Aleksandra Tajić), Jovani Labović i Aniki Đukić. Drugo mjesto je zauzela Sara Guberinić, OŠ „Rifat Burdžović Tršo” – Bijelo Polje (mentor Anes Bahović). 
Matija Milić, OŠ „Štampar Makarije“ – Podgorica (mentorka Mirjana Šćekić) prvi je na takmičenju iz Ruskog jezika. Drugo mjesto je zauzela Nina Šćekić, OŠ „Vladislav Sl. Ribnikar“ – Bijelo Polje (mentor Daut Hajdarpašić), dok je treće mjesto pripalo Anastasiji Brajković, OŠ „Pavle Rovinski“ – Podgorica (mentorka Slavica Pješivac).
U konkurenciji srednjoškolaca, na takmičenju iz Crnogorskog–srpskog, bosanskog, hrvatskog jezika i književnosti u kategoriji I-II, nije bilo osvojenog prvog mjesta. Drugo mjesto dijele Amina Ćorović, Gimnazija „30. septembar“ – Rožaje (mentorka Adela Halilović) i Lena Vučetić, Srednja mješovita škola „Danilo Kiš“ – Budva (mentorka Katina Đoković), a treće mjesto je osvojila Una Perazić, Gimnazija „Podgorica“ – Podgorica (mentorka Andrijana Deletić-Milačić). 
Takođe, u kategoriji Crnogorskog–srpskog, bosanskog, hrvatskog jezika i književnosti u kategoriji III-IV, nije bilo osvojenog prvog mjesta. Marijana Vukadinović, Gimnazija „Slobodan Škerović“ – Podgorica (mentorka Sonja Šaković) je bila druga, a Nada Zarubica, Srednja stručna škola – Bar (mentorka Živanka Krgović) je osvojila treće mjesto u ovoj kategoriji.

Za prvo mjesto u kategoriji Albanskog jezika i književnosti I-II niko od učenika nije ispunio uslov. Drugo i treće mjesto su osvojile učenice iz Srednje mješovite škole „Bratstvo-jedinstvo“ – Ulcinj, Deshira Cuca (mentor Arian Mustafa) i Harisa Mehmeti (mentor Islam Hoti). 
U kategoriji III-IV razred iz istog predmeta takođe su učenice Srednje mješovite škole „Bratstvo-jedinstvo“ – Ulcinj osvojile prvo i treće mjesto, Mervana Mučović  i Rea Kurti (mentor Arian Mustafa). Niko od učenika nije ispunio uslov za drugo mjesto u ovoj kategoriji.

Iz Matematike u kategoriji I-II razred niko od takmičara nije ispunio uslov za prvo i treće mjesto. Drugo mjesto dijele Aleksandar Rnković, Gimnazija „Slobodan Škerović“ – Podgorica (mentorka Milijana Zindović) i Mladen Ralević, Gimnazija „Panto Mališić“ – Berane, (mentorka Tanja Bojović). 
U kategoriji III-IV razreda iz istog predmeta niko od takmičara nije ispunio uslov za prvo i drugo mjesto, a treće mjesto je pripalo Luki Deretiću, Gimnazija „Slobodan Škerović“ – Podgorica (mentor Mato Kankaraš) i Aleski Raduloviću, Gimnazija „Slobodan Škerović“ – Podgorica (mentorka Mirjana Pješčić).

Na nadmetanju iz Fizike u kategoriji I-II razred prvo mjesto je osvojio Milo Popović, Gimnazija „Slobodan Škerović“ – Podgorica (mentorka Nela Dubak). Niko od takmičara nije zauzeo drugo mjesto, dok je treće mjesto pripalo Bogdanu Banoviću, Srednja mješovita škola „Danilo Kiš“ – Budva (mentorka Jasminka Šćepanović) i Jovanu Lončaru, Gimnazija „Slobodan Škerović“ – Podgorica (mentor Nikola Bućković).  
U kategorii III-IV razred iz istog predmeta, prva tri mjesta su osvojili učenici Gimnazije „Slobodan Škerović“ – Podgorica kod mentora Nikole Bućkovića. Vanja Lazarević je bio prvi u ovoj kategoriji, dok je drugo mesto osvojio Jovan Janković i treće Andreja Popović. 

Niko od učenika nije ispunio uslov za prvo i drugo mjesto iz Hemije u kategoriji I-II razred. Treće mjesto je pripalo Danilu Ćetkoviću, Gimnazija „Slobodan Škerović“ – Podgorica (mentorka Ivana Vujošević).  
Lana Backović, Gimnazija „Slobodan Škerović“ (mentorka Dragana Malidžan) je prva iz Hemije u kategoriji III-IV razred. Lejla Bošković, Srednja stručna škola – Pljevlja (mentorka Ana Milović) je druga, a Ilija Drekalović, Gimnazija „Slobodan Škerović“ (mentorka Jasmina Bošković) je zauzeo treće mjesto.

U kategoriji I-II razred iz Biologije niko od učenika nije osvojio prvo mjesto. Drugo mjesto je osvojila Selma Muhotić, Gimnazija „Slobodan Škerović“ (mentorka Jelena Lučić). Treće mjesto dijele Sergej Bajčeta, Stručna medicinska škola – Podgorica (mentorka Ana Brajović) i Milo Vučedabić, Gimnazija „Niko Rolović“ – Bar (mentorka Jelena Tomović).
U kategoriji III-IV razred iz istog predmeta nije bilo uslova za prvo mjesto. Drugo mjesto je osvojila Helena Vuković, Srednja mješovita škola „Braća Selić“ - Kolašin (mentorka Jelena Dulović), a treće mjesto dijele  Hajrija Kalić, Gimnazija „30. septembar“ – Rožaje (mentorka Senada Demić) i Haris Muhotić, Gimnazija „Slobodan Škerović“ (mentorka Julijana Popović).
Prvo mjesto iz Programiranja u kategoriji I-IV razred je osvojio Balša Radulović, Gimnazija „Slobodan Škerović“ (mentor Mladen Janković). Niko od takmičara nije imao dovoljan broj bodova za drugo i treće mjesto u ovoj kategoriji.
Prvo mjesto iz Istorije u kategoriji I-II razred pripalo je Đorđu Čađenoviću, Gimnazija „Slobodan Škerović“ (mentor Predrag Ražnatović), drugo mjesto Petru Perišiću, Gimnazija Cetinje (mentorka Milena Kaluđerović), a treće mjesto je zauzeo Vladimir Knežević, Gimnazija „Slobodan Škerović“ – Podgorica (mentor Radovan Mihailović). 
U kategoriji III-IV razred iz istog predmeta prvo mjesto je osvojio Ognjen Lakićević, Gimnazija „Slobodan Škerović“, Podgorica (mentorka Vesna Kovačević), drugo mjesto je zauzeo Vladimir Šiljak, Gimnazija „Miloje Dobrašinović“ – Bijelo Polje (mentorka Ljubinka Ćorović) i treće mjesto je pripalo Draganu Vukaševiću, Gimnazija „Slobodan Škerović“ (mentorka Biljana Stanišić).

Srednjoškolci su se takmičili iz Geografije, Filozofije, Sociologije i Programiranja u kategoriji I-IV razred.
Iz Geografije, Said Kolić, Gimnazija „Miloje Dobrašinović“ – Bijelo Polje (mentorka Safeta Alibašić) je ispunio uslov za prvo mjesto, dok je drugo mjesto zauzela Anesa Pepić, Gimnazija „25. maj“ - Tuzi (mentor Angjelin Dedvukaj), a treće Mitar Mitrović, Srednja mješovita škola „Danilo Kiš“ – Budva (mentorka Seka Slavković).
Iz Filozofije, prvo mjesto je pripalo Danilu Jankoviću, Gimnazija „Niko Rolović“ – Bar (mentorka Nela Dabanović). Drugo mjesto je osvojio Miroslav Vujnović, Gimnazija „Slobodan Škerović“ – Podgorica (mentorka Jasminka Milošević). Treće mjesto dijele učenici Gimnazije „Slobodan Škerović“,  Danica Mitrović, (mentorka Nataša Živković) i Sava Obradović (mentorka Teodora Radulović).
Što se tiče Soiologije, Sofiya Yermalovici, Srednja mješovita škola „Danilo Kiš“ – Budva (mentorka Ana Stanišić) je ispunila uslov za prvo mjesto, drugo mjesto je osvojio Andrija Vukeljić, Gimnazija „Petar I Petrović Njegoš“ – Danilovgrad (mentorka Milena Jelić-Šuntić),  dok je treće mjesto osvojio Hamza Dedeić, Srednja stručna škola - Rožaje (mentor Rejhan Kalač).
Usmeni dio takmičenja iz stranih jezika održan je takođe 1. marta za srednjoškolce.
Prvo mjesto iz Engleskog jezika u kategoriji I-II razred pripalo je Lauri Benusi, Srednja mješovita škola „Ivan Goran Kovačić“ – Herceg Novi (mentorka Danijela Uskoković), drugo Isidori Burzanović, Gimnazija „Slobodan Škerović“ – Podgorica (mentorka Ana Raičević), a treće Đorđu Bijeliću, Srednja mješovita škola „Ivan Goran Kovačić“ – Herceg Novi (mentorka Danijela Uskoković).
U kategoriji III-IV razred iz istog predmeta prvo mjesto je pripalo Stanku Kaluđeroviću, Gimnazija Cetinje (mentorka Nataša Stanojević), drugo mjesto Dunji Vučurović, Srednja mješovita škola „Ivan Goran Kovačić“ – Herceg Novi (mentorka Aleksandra Krečković), a treće Ani Luković, Gimnazija Kotor (mentorka Maja Nikolić).

Prvo mjesto iz Francuskog jezika u kategoriji I-II razred osvojila je  Ksenija Hajduković, Gimnazija „Slobodan Škerović“ (mentorka Dragana Tasić), drugo mjesto je osvojio Said Kolić, Gimnazija „Miloje Dobrašinović“ – Bijelo Polje (mentorka Miladinka Šestović). Treće mjesto dijele učenice iz Gimnazije „Slobodan Škerović“ kod mentorke Dragane Tasić, Helena Đurović  i Lorena Lekić. 
U kategoriji III-IV razred iz istog predmeta prvo mjesto su osvojile učenice iz Gimnazije „Slobodan Škerović“ – Podgorica kod mentorke Žane Bojanić, Sofija Ivanović i Anna Shumilova. Drugo mjesto je pripalo Pavlu Nikoliću, Gimnazija „Slobodan Škerović“ (mentorka Ana Đelević), i treće mjesto Mariji Rovčanin, Gimnazija „Slobodan Škerović“ (mentorka Žana Bojanić).

Marja Anđelić, Gimnazija „Slobodan Škerović“ (mentorka Milica Usančević) i Damjan Pajović, Gimnazija Kotor (mentorka Slavica Stupić) osvojili su prvo mjesto iz Italijanskog jezika u kategoriji I-II razred.  Drugo mjesto iz istog predmeta je pripalo takmičarki Kalini Čogurić, Gimnazija „Slobodan Škerović“ (mentorka Ivana Vujović). David Garić, Gimnazija „Slobodan Škerović“ (mentorka Ivana Vujović) je osvojio treće mjesto na takmičenju u ovoj kategoriji. 
U kategoriji III-IV razred iz istog predmeta prvo mjesto je osvojila Ilaria Vukićević, Gimnazija „Slobodan Škerović“ (mentorka Nikolina Đurović). Drugo mjesto je osvojila Manja Vušanović, Gimnazija „Slobodan Škerović“ (mentorka Milica Usančević) dok je treće mjesto osvojila Tijana Popović, Gimnazija „Slobodan Škerović“ (mentorka Mirjana Kadić).

Prvo mjesto iz Njemačkog jezika u kategoriji I-II razred zauzela je Sara Paleviq, Srednja mješovita škola „Bratstvo-jedinstvo“ – Ulcinj (mentorka Irma Ćetković). Edis Murić, Gimnazija „30. septembar“ – Rožaje (mentor Asmir Nurković) i Matija Petrović, Srednja stručna škola „Sergije Stanić“ – Podgorica (mentorka Milena Kićović) su osvojili drugo mjesto. Treće mjesto u ovoj kategoriji je zauzela Stela Bošković, Gimnazija „Slobodan Škerović“ (mentorka Mersiha Hadžić). 
Jasmina Luković, Gimnazija „Panto Mališić“ (mentor Man Kolenović) je zauzela prvo mjesto u kategoriji III-IV razred iz istog predmeta, drugo mjesto je osvojila Sara Canka, Srednja mješovita škola „Bratstvo-jedinstvo“ – Ulcinj (mentorka Irma Ćetković), dok niko od takmičara nije ispunio uslov za treće mjesto.

Na nadmetanju iz Ruskog jezika u kategoriji I-II razred prvo mjesto su osvojili učenici iz Srednje vjerske škole – gimnazije „Sveti Sava“  Irina Vlahović i Đorđe Vujačić, (mentorka Mirjana Keković). Drugo mjesto je pripalo Dajani Međedović, Gimnazija „Slobodan Škerović“ (mentorka Katarina Rovčanin), a treće mjesto je pripalo učenici Tamari Vasiljević, Srednja vjerska škola – gimnazija „Sveti Sava“  (mentorka Mirjana Keković).
U kategoriji III-IV razred iz istog predmeta prvo mjesto je pripalo Lazaru Lopušini, Gimnazija „Miloje Dobrašinović” – Bijelo Polje (mentorka Nataša Aničić), drugo mjesto Liljani Radojičić, Gimnazija „Stojan Cerović” – Nikšić (mentorka Vesna Vuković). Vladislav Matanović, Gimnazija „Slobodan Škerović” – Podgorica (mentorka Andrea Medin) je osvojio treće mjesto u navedenoj kategoriji.

O datumu za dodjelu nagrada, medalja i diploma će učenici, njihovi mentori, škole i javnost biti blagovremeno obaviješteni.

Još jednom, čestitke učenicima, roditeljima i mentorima!

            MINISTARKA                                                                   DIREKTOR
Prof. dr Anđela Jakšić-Stojanović                                               mr Miloš Trivić
